**Athenbørsen** (gresk: Χρηματιστήριο Αθηνών (Χ.Α.), *Chrimatistírio Athinón*) er børsen i Hellas, basert i hovedstaden Athen. Det ble grunnlagt i 1876. Det er for tiden fem markeder som opererer i ATHEX: det regulerte verdipapirmarkedet, det regulerte derivatmarkedet, det alternative markedet, karbonmarkedet (for kvotehandel) og OTC-markedet. I de regulerte verdipapirmarkedene kan investorer handle i aksjer, obligasjoner, ETF-er og andre relaterte verdipapirer.

Athenbørsen har over 30 indekser. De seks viktigste indeksene er: Composite Index (*GD*), FTSE/Athex Large Cap (*FTSE*, også kjent som *FTSE 25*), FTSE/Athex Mid Cap Index (*FTSEM*), FTSE/Athex Market Index (*FTSEA*), FTSE/ATHEX Global Index Traders Plus (*FTSEGTI*) og FTSE/ATHEX Faktor-Vektet Indeks (*FTSEMSFW*).
Athens sammensatte indeks startet handel i 1980, med sin høyeste kurs 6355,04 satt 17. september 1999.

Athenbørsen ble stengt 27. juni 2015 grunnet Hellas' gjeldskrise. Den ble gjenåpnet 3. august 2015 og sank mer enn 16 % på dagens handel med visse bankaksjer som sank 30 %, det maksimale tillatte daglige børsfallet.

Historie
--------

Bygningen i Sofocleous gate som huset Athenbørsen frem til 2007.
Athenbørsen startet sin handel i 1876. Den daglig driften har blitt tildelt til *Hellenic Exchanges – Athen Stock Exchange SA*, som har sine aksjer notert på samme børs (ticker: EXAE). Børsen ble en offentlig enhet i 1918. I 1995 ble Athenbørsen omdannet til allmennaksjeselskap med én eneste aksjonær – den greske stat. Staten solgte 39,67 % av aksjene i 1997, og ytterligere 12 % i 1998 gjennom rettede emisjoner. Statens aksjer ble redusert til 47,7% i 1999. Derivatmarkedet ble oprettet i august 1999 etter at Athen Derivatives Exchange (ADEX) og Athen Derivatives Exchange Clearing House startet sin virksomhet. I 2002 ble derivatbørsen slått sammen med Athenbørsen.

Etter å ha vært stengt siden 27. juni 2015, grunnet den pågående gjeldskrisen, kollapset aksjemarkedet når børsen ble gjenåpnet på 3. august. Den sammensatte indeksen mistet over 16 % av sin verdi, mens bankaksjer sank maksimale 30 % på dagens handel.

Athenbørsen er medlem av Federation of Euro-Asian Stock Exchanges (FEAS).

Beliggenhet
-----------

Frem til 2007 var børsen plassert på Sofocleous gate, i det sentrale forretningsområdet i Athen. Av den grunn ble børsen og Sofocleous gate synonymt med hverandre. Den ligger nå i sitt nye hovedkontor på Athinon gate 110, også kalt Kavalas gate. Børsens åpningstid er fra kl. 10.00 til 17.20 mandag til fredag, med stengt på lørdager, søndager og helligdager.

Børsen
------

Selskaper som er notert på børsen er regulert av den *Hellenic Capital Market Commission*.

2. februar 2021 var 166 selskaper representert med 172 aksjer på børsen. *Verdipapirmarkedet* hadde 163 aksjer (fra 157 selskaper) og det *alternative markedet* hadde 9 aksjer (fra 9 selskaper).

### Kategorier av aksjer

Aksjene på *verdipapirmarkedet* er delt inn i tre kategorier:

* *Hovedmarkedet* (126 aksjer fra 124 selskaper)
* *Overvåking* (25 aksjer fra 22 selskaper)
* *Under suspensjon* (12 aksjer fra 11 selskaper)

### Composite Index

Athenbørsen bruker symbolet *GD* for sin sammensatte aksjeindeks (*Composite Index*). Bloomberg-koden for denne indeksen er *ASE,* mens Reuters-koden er *.ATG*. Indeksen ble lansert 31. desember 1980 og består av 60 aksjer.

#### Årlig avkastning

Tabellen under viser den årlige utviklingen av den sammensatte indeksen siden 1987.

| År | Sluttkurs | Endringi poeng | Endringi % |
| --- | --- | --- | --- |
| 1987 | 272,47 |  |  |
| 1988 | 279,65 | 7,18 | 2,64 |
| 1989 | 459,43 | 179,78 | 64,29 |
| 1990 | 932,00 | 472,57 | 102,86 |
| 1991 | 809,71 | −122,29 | −13,12 |
| 1992 | 672,31 | −137,40 | −16,97 |
| 1993 | 958,66 | 286,35 | 42,59 |
| 1994 | 868,91 | −89,75 | −9,36 |
| 1995 | 914,15 | 45,24 | 5,21 |
| 1996 | 933,48 | 19,33 | 2,11 |
| 1997 | 1,479,63 | 546,15 | 58,51 |
| 1998 | 2,737,55 | 1,257,92 | 85,02 |
| 1999 | 5,535,09 | 2,797,54 | 102,19 |
| 2000 | 3,388,86 | −2,146,23 | −38,77 |
| 2001 | 2,591,56 | −797,30 | −23,53 |
| 2002 | 1,748,42 | −843,14 | −32,53 |
| 2003 | 2,263,58 | 515,16 | 29,46 |
| 2004 | 2,786,18 | 522,60 | 23,09 |
| 2005 | 3,663,90 | 877,72 | 31,50 |
| 2006 | 4,394,13 | 730,23 | 19,93 |
| 2007 | 5,178,83 | 784,70 | 17,86 |
| 2008 | 1,786,51 | −3,392,32 | −65,50 |
| 2009 | 2,196,16 | 409,65 | 22,93 |
| 2010 | 1,413,94 | −782,22 | −35,62 |
| 2011 | 680,42 | −733,52 | −51,88 |
| 2012 | 907,90 | 227,48 | 33,43 |
| 2013 | 1,162,68 | 254,78 | 28,06 |
| 2014 | 826,18 | −336,50 | −28,94 |
| 2015 | 631,35 | −194,83 | −23,58 |
| 2016 | 643,64 | 12,29 | 1,95 |
| 2017 | 802,37 | 158,73 | 24,66 |
| 2018 | 613,30 | −189,07 | −23,56 |
| 2019 | 916,67 | 303,37 | 49,47 |
| 2020 | 808,99 | -107,68 | -11,75 |
|

Ledelse
-------

Styret fører tilsyn med aktiviteten på ATHEX. Styret består av 13 medlemmer som velges av generalforsamlingen for en 4-årsperiode. Det nåværende styret ble valgt på den 14. årlige generalforsamlingen 20. mai 2015. Styreleder er George Handjinicolaou. Sokrates Lazaridis er administrerende direktør.

Noter
-----

1. ↑  There are 6 preferred stocks: AAAP, ANEP, ANEPO, LEVEP, MPP, XYLEP
2. ↑  Per 2. februar 2021 (2021 -02-02)[oppdater]
3. ↑  The preferred stocks LEVEP, XYLEP correspond respectively to the common stocks LEVEK and XYLEK.
4. ↑  Per 2. februar 2021 (2021 -02-02)[oppdater]
5. ↑  The preferred stock AAAP corresponds to the common stock AAAK and ANEP, ANEPO are preferred stocks of the companý that has ANEK as common stock.
6. ↑  Per 2. februar 2021 (2021 -02-02)[oppdater]
7. ↑  The preferred stock MPP corresponds to the common stock MPK.

Referanser
----------

1. ↑   MIC-kode, besøkt september 2022[Hentet fra Wikidata]
2. ↑  «Markets». Arkivert fra originalen 28. april 2016. Besøkt 24. mars 2021.
3. ↑  «Indices – helex.gr».
4. 1 2  «GD: Index overview». Besøkt 19. april 2016.
5. ↑  Udland, Myles (28. juni 2015). «REPORT: Greece's stock market will be closed for at least a week». *Business Insider*. Besøkt 1. juli 2015.
6. 1 2  «Greek stock market bloodbath as exchange reopens». AP. Besøkt 3. august 2015.
7. ↑  «Market Holidays». Athens Exchange Group. Besøkt 12. august 2015.
8. ↑  «History - helex.gr». Arkivert fra originalen 16. juli 2015. Besøkt 29. mai 2018.
9. ↑  Zeynep Copur (31. januar 2015). *Handbook of Research on Behavioral Finance and Investment Strategies ...* IGI Global. ISBN 9781466674851. Besøkt 3. august 2015.
10. ↑  Market Hours, Athens Exchange via Wikinvest
11. ↑  «ANNUAL REPORT 2009» (PDF). Hellenic Republic Capital Market Commission. Arkivert fra originalen (PDF) 3. oktober 2011. Besøkt 7. juni 2011.
12. ↑  «Companies, All Markets – helex.gr». Besøkt 2. februar 2021.
13. ↑  «Stocks, All Markets – helex.gr». Besøkt 2. februar 2021.
14. ↑  «Stocks, Alternative Market– helex.gr». Besøkt 2. februar 2021.
15. ↑  «Stocks, Main Market– helex.gr». Besøkt 2. februar 2021.
16. ↑  «Stocks, Surveillance– helex.gr». Besøkt 2. februar 2021.
17. ↑  «Stocks, Under Suspension – helex.gr». Besøkt 2. februar 2021.
18. ↑  «ASE Quote – Athens Stock Exchange General Index».
19. ↑  «GD: Index composition». Besøkt 19. april 2016.
20. ↑  «Historical data: ATHEX Composite Index - Greece (^ATH)».
21. ↑  «Board of Directors - helex.gr». Besøkt 29. mai 2018.
22. ↑  «Press Release of 14th Annual General Meeting» (PDF). Besøkt 29. mai 2018.
23. ↑  «Socrates Lazaridis, Hellenic Exchanges - Athens Stock Exchange SA: Profile & Biography». Besøkt 29. mai 2018.

Eksterne lenker
---------------

* (grk) Offisielt nettsted Rediger på Wikidata

* (en) Athens Stock Exchange – kategori av bilder, video eller lyd på Commons Rediger på Wikidata